《游浮溪》
元代·赵汸

剪刀峰下浮溪路，昔隐仙成谩不开。树古根柯皆铁石，水清沙砾尽琼瑰。

坛空代远鹤时至，地僻山深人鲜来。远外旌旗犹满目，结茅无分又须回。

作者简介：（1319—1369）元明间徽州府休宁人，字子常。九江黄泽弟子，得六十四卦大义及《春秋》之学。后复从临川虞集游，获闻吴澄之学。晚年隐居东山，读书著述。洪武二年，与赵埙等被征修《元史》，书成，辞归，旋卒。学者称东山先生。有《春秋集传》、《东山存稿》、《左氏补注》等。